Ir-Regolament tal-Kunsill (KE) Nru 704/2002
tal-25 ta' Marzu 2002
li temporanjament jissospendi d-dazji awtonomi tat-Tariffa Doganali Komuni fuq l-importazzjoni ta' ċerti prodotti industrijali u jiftaħ u jipprovdi għall-amministrazzjoni tal-kwoti awtonomi tat-tariffi tal-Komunità fuq l-importazzjoni ta' ċerti prodotti tal-ħut lejn il-Gżejjer Kanarji
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunita’ Ewropea, u partikolarment l- l-Artikolu 299(2) tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewrope [2],
Wara li kkunsidra l-opinjoni tal-Kumitat Ekonomiku u Soċjali,
Wara li kkunsidra l-opinjoni tal-Kumitat tar-Reġjunijiet,
Billi:
(1) F'Ottubru u Novembru 2000 l-awtoritajiet Spanjoli talbu biex jinżammu l-miżuri tat-Tariffi Doganali Komuni (TDK) għall-Canary Islands introdotti l-ewwel mir-Regolament tal-Kunsill (KEE) Nru 1911/91 tas-26 ta' Ġunju 1991 dwar l-applikazzjoni tad-dispożizzjonijiet tal-liġi tal-Komunità għall-Canary Islands [3], li skadew fil-31 ta' Diċembru 2001, għal perjodu ieħor ta' 10 snin u bagħtu xi dokumentazzjoni li tiġġustifika t-talba tagħhom. Iżda, iż-żmien biex tkun evalwata d-dokumentazzjoni ma kienx biżżejjed biex tintlaħaq konklużjoni definittiva jekk jinżammux il-miżuri għall-perjodu mitlub għadux ġustifikat.
(2) L-applikazzjoni tal-miżuri tat-tariffi kienet għalhekk imtawwla għal sena mir-Regolamenti tal-Kunsill (KE) Nru 1105/2001 tat-30 ta' Mejju 2001 li jemenda r-Regolament (KEE) Nru 1911/91 [4] u (KE) Nru 1106/2001 tat-30 ta' Mejju 2001 li jestendi l-perjodu ta' l-applikazzjoni tar-Regolament (KEE) Nru 3621/92 li temporanjament jissospendi d-dazji awtonomi tat-Tariffi Doganali Komuni fuq l-importazzjoni ta' ċerti prodotti tas-sajd fil-Canary Islands u r-Regolament (KE) Nru 527/96 li temporanjament jissospendi d-dazji awtonomi tat-Tariffi Doganali Komuni u gradwalment jintroduċi d-dazji tat-Tariffi Doganali Komuni fuq l-importazzjoni ta' ċerti prodotti industrijali fil-Canary Islands [5].
(3) Mill-introduzzjoni tal-miżuri speċifiċi għall-Canary Islands fl-1991 is-sitwazzjoni ekonomika tar-reġjun tjiebet sinifikament. Id-dħul medju tal-ħaddiema u ta' l-impjegati kważi laħaq il-medji li jikkorrospondu fi Spanja. Il-qgħad niżel għal livelli li jikkorrospondu mal-medja Spanjola (madwar 12 %) u l-qabża fil-livell ta' għajxien tan-nies bejn l-Islands u Spanja kważi ngħalqet. Dan l-iżvilupp kien l-aktar dovut għaż-żieda enormi fis-settur turistiku u l-kummerċ relatat miegħu u għat-titjib fis-settur agrikolu.
(4) Fl-istess ħin, madankollu, kien innutat li l-iżvilupp fis-settur tal-manifattura baqa' lura sinifikament wara ż-żewġ setturi l-oħra u qiegħed fil-periklu li jkun kompletament mitfugħ fuq ġenb. Il-kontribuzzjoni ta' dan is-settur għall- gross prodott nazzjonali (GNP) tal-Canary Islands naqset fl-aħħar sentejn għal anqas minn 6 % tal-GNP lokali. Ir-raġunijiet ta' dan it-tnaqqis ikun spjegat hawn taħt. Aktar tnaqqis f'dan il-qasam ta' l-ekonomija jikxef ir-riskju li s-sitwazzjoni ekonomika totali ssir aktar vulnerabbli minħabba ċerta volatilita ta' turiżmu internazzjonali li fuqu l-gżejjer huma aktar u aktar dipendenti.
(5) S'issa s-settur industrijali fil-Canaries jipproduċi l-aktar għas-suq lokali tal-gżejjer u għandu, għalkemm huwa viċin il-kontinent Afrikan, diffikoltajiet enormi biex isib klijenti għall-prodotti tiegħu barra l-gżejjer. Din is-sitwazzjoni diffiċli hija kkważata l-aktar minħabba n-nuqqas ta' meżżi tat-trasport u l-livell għoli ta' spejjeż tat-trasport għax-xiri u d-distribuzzjoni tal-merkanzija. Din għandha impatt negattiv fuq l-ispejjeż tal-manifattura tal-prodotti lesti li tista' twassal għal żieda fl-ispejjeż tal-manifattura sa 12 % ipparagunati ma' l-ispejjeż tal-manifattura ta' kumpaniji simili fuq il-peniżola Spanjola skond it-tip ta' prodott. Barra minn hekk, l-iżvilupp tal-prezzijiet ta' l-enerġija u l-impatt dinji tiegħu fuq l-ispejjeż tat-trasport fl-aħħar sentejn ċertament ikkontribwixxa għal aktar tħassir fis-sitwzzjoni kompetittiva tas-settur industrijali fuq il-gżejjer. Aktar minn hekk, fl-istess ħin il-vantaġġi li jirriżultaw mis-sospensjonijiet awtonomi tat-tariffi introdotti mill-1991 sabiex jappoġġaw l-iżvilupp ta' dan is-settur kienu kontinwament imnaqqsa. Dan kellu l-effett li l-kompetittivita' ta' l-industriji lokali relatata mal-kompetituri tagħhom mal-kosta Spanjola u l-bqija tal-Komunità soffriet sew.
(6) Iż-żewġ aspetti kkontribwixxew għall-waqfien fl-iżvilup industrijali li wassal li jinqata' -settur mill-iżvilupi ekonomiċi ġenerali tal-Canary Islands.
(7) Minħabba l-iżvilupp soċjali u ekonomiku fil-Canary Islands mill-1991 mhux xieraq li jitneħħew gradwalment sa l-aħħar ta' l-2001 il-miżuri awtonomi eżistenti tat-tariffi. It-tneħħija ta' dawn il-miżuri jkollha effett immedjat ta' għoli ta' prezzijiet fuq is-suq tal-Canary u jkun hemm ir-riskju li jneħħi ftit jew wisq il-bażi industrijali li diġa' huwa żgħir ħafna tal-gzejjer. Huwa, madankollu, meħtieġ li jkunu ristrutturati l-miżuri tat-tariffi li hawnhekk jikkunsidraw il-bidliet fi-sitwazzjoni soċjali u ekonomika tan-nies li jgħixu fuq il-gżejjer, is-sitwazzjoni kompetittiva diffiċli ta' l-industriji lokali, u l-bidliet tar-rati td-dazju tat-TDK minħabba r-riżultati tas-sensiela ta' l-Urugwaj.
(8) Distinzjoni għandha għalhekk isir bejn it-trattament tal-prodotti industrijali finali għall-konsumatur, prodotti ta' investiment kapitali u materjali mhux maħduma, partijietu komponenti għal trasformazzjoni industrijali u manteniment. Il-prodotti suġġetti għad-dazji tat-TDK taħt it-2 % fl-1 ta' Jannar 2002 għandhom ikunu esklużi mis-sospensjonijiet peress li l-impatt ekonomiku li jirriżulta mis-sospensjoni huwa meqjus li huwa insinifikanti. Barra minn hekk, il-prodotti fl-iskop tal-proposta għal Deċiżjoni tal-Kunsill dwar l-arranġamenti li jikkonċernaw it-taxxa IEM applikabbli fil-Canary Islands għandhom ukoll ikunu esklużi mis-sospensjoni tat-tariffa għax hekk tkun kontra l-prinċipju ta' suq wieħed li jinbidlu d-dazji doganali tal-Komunità b'taxxi lokali.
(9) L-importi tal-prodotti finali għall-konumatur ibbenefikaw fis-snin 2000 u 2001 minn vantaġġ doganali medju ta' 4,5 % Peress li s-sitwazzjoni ekonomika u soċjali tan-nies li jgħixu fuq il-gzejjer tjiebet ħafna mill-1991 u jkun ikkunsidrat li hemm reġjuni oħra fil-Komunità li s-sitwazzjoni ekonomika hija sinifikament agħar u li ma jibbenefikawx minn vantaġġi simili, ikun xieraq li s-sospensjonijiet tad-dazji għall-prodotti finali għall-konsumatur għandhom jitneħħew bil-mod.
(10) Mandankollu, sabiex ikunu evitati effetti ta' żidiet fil-prezzijiet fis-suq tal-Canary, is-sospensjonijiet u l-kwoti tat-tariffi għandhom jitħassru pass wara pass fuq perjodu ta' ħames snin.
(11) Sabiex ikun evitat trasferiment ta' kummerċ fil-prodotti finali għall-konsumatur, is-sospensjonijiet għandhom jgħoddu biss għall-prodotti li jinħattu mill-vapur jew mill-inġenji ta' l-ajru meta d-dikjarazzjoni doganali tar-rilaxx għal ċirkolazzjoni tintbagħat lill-awtoritajiet doganali Spanjoli li jinsabu fil-Canary Islands u li jitneħħew miż-żona doganali wara r-rilaxx għal ċirkolazzjoni libera. Ukoll dispożizzjonijiet speċjali hemm bżonn ikunu ppjanati għall-importazzjoni tal-karozzi.
(12) Kif intwera hawn fuq is-settur industrijali llum jiffaċċa r-riskju li jkun kompletament mitfugħ fil-ġenb u qiegħed aktar il-bogħod milli qatt kien mill-possibilta' li jilħaq ekonomija ta' l-iskala billi jinbiegħu l-prodotti tiegħu lill-klijenti barra l-gżejjer. Sabiex dan is-settur jingħata l-possibilta' li jġib lura u jtejjeb il-kompetittivita' tiegħu, hemm bżonn ikunu stabbiliti sett ta' miżuri li jagħti perspettiva fit-tul lill-investituri u li jippermetti li l-operaturi ekonomiċi jilħqu livell ta' attivitajiet industrijali u kummerċjali li jagħmluha aktar interessanti għall-kumpaniji tat-trasport tal-merkanzija li offri servizzi aħjar bi prezzijiet raġonevoli.
(13) Huwa, għalhekk, xieraq li jkunu sospiżi kompletament id-dazji tat-TDK għall-oġġetti ta' investiment kapitali u l-materjali mhux maħduma, il-partijiet u l-komponenti għat-trasformazzjoni industrijali u l-manteniment użat mill-kumpaniji fil-Canary Islands fuq perjodu ta' 10 snin li jibda mill-1 ta' Jannar 2002.
(14) Is-sospensjonijiet għandu jsiru bil-kondizzjoni ta' l-użu finali tal-prodotti skond il-leġislazzjoni doganali fis-seħħ.
(15) Is-sitwazzjoni ġeografika eċċezzjonali tal-Canary Islands rigward is-sorsi tal-provvista ta' ċerti prodotti tal-ħut li huma essenzjali għall-konsum dometiku ġġib spejjeż addizzjonali għal dan is-settur. Dan it-tfixkil naturali jista' jkun irranġat, inter alia, billi temporanjament ikunu sospiżi d-dazji doganali fuq l-importazzjoni tal-prodotti in kwestjoni minn pajjiżi terzi ġewwa l-kwoti tat-tariffi tal-Komunità ta' volum xieraq.
(16) L-awtoritajiet kompetenti Spanjoli bagħtu rapport fuq l-operat ta' l-arranġamenti tas-sospensjoni tat-tariffi taħt ir-Regolament tal-Kunsill (KEE) Nru 3621/92, u l-Kummissjoni eżamina l-impatt tal-miżuri adottati fuq l-importazzjoni ta' ċerti prodotti tal-ħut lejn il-Canaru Islands.
(17) Il-Kummissjoni tikkunsidra li żewġ kwoti tat-tariffi għal ċerti prodotti tal-ħut huma meħtieġa għax ikunu jistgħu jkopru l-ħtiġijiet tas-suq domestiku tal-Canary Islands filwaqt li jiżguraw li l-mixi tal-prodotti b'dazju mnaqqas importati fil-Komunità jibqgħu jistgħu jinbasru u identifikati fiċ-ċar.
(18) Biex ikun evitat li jaffettwaw direttament il-ħidma tas-suq intern, il-miżuri għandhom jittieħdu biex jiżguraw li l-prodotti tal-ħut li għalihom qed tintalab sospensjoni huma maħsuba biss għas-suq domestiku tal-Canary Islands.
(19) Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jniżżel d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi Kodiċi Doganali tal-Komunità [6], li jikkodifika r-regoli ta' l-amministrazzjoni tal-kwoti tat-tariffi ddisinjati biex jintużaw wara l-ordni kronoloġika tad-dati tad-dikjarazzjonijiet doganali.
(20) Miżuri għandhom jittieħdu li jippermettu li l-Kummissjoni tkun avżata regolarment bl-importi in kwestjoni u dispożizzjoni għandha ssir biex tagħti s-setgħa lill-Kummissjoni, wara l-irċevuta ta' l-opinjoni tal-Kumitat tal-Kodiċi Doganali biex jadotta miżuri temporanji, jekk meħtieġ, iddisinjati biex ma jħllux moviment spekulattiv ta' trasferiment ta' kummerċ sakemm soluzzjoni definittiva hija adottata mill-istituzzjonijiet tal-Komunità.
(21) Emendi għan-Nomenklatura Magħquda mhux normali jwasslu għal xi bidliet sostanzjali għan-natura tal-miżuri. Għal raġunijiet ta' simplifikazzjoni, dispożizzjoni għandha għalhekk isir biex tagħti s-setgħa lill-Kummissjoni, wara l-irċevuta ta' l-opinjoni tal-Kumitat tal-Kodiċi Doganali, biex isiru l-emendi meħtieġa u l-adattamenti tekniċi ta' l-Annessi ta' dan ir-Regolament, inkluża l-publikazzjoni tal-verżjoni konsolidata.
(22) Sabiex tkun żgurata kontinwita' mal-miżuri stabbiliti mir-Regolament (KEE) Nru 1911/91, ikun meħtieġ li jkunu applikati l-miżuri provduti f'dan ir-Regolament mill-1 ta' Jannar 2002.
ADOTTAT DAN IR-REGOLAMENT:
Artikolu 1
1. Mill-1 ta' Jannar 2002 sal-31 ta' Diċembru 2006 id-dazji tat-TDK applikabbli għall-importi fil-Canary Islands tal-prodotti finali għall-konsumatur imniżżla fl-Anness I Taqsima A għandhom ikunu sospiżi fil-livelli u skond l-iskeda mniżżla fit-tali taqsima.
2. Mill-1 ta' Jannar 2002 sal-31 ta' Diċembru 2006 id-dazji tat-TDK applikabbli għall-importi fil-Canary Islands tal-prodotti finali għall-konsumatur imniżżla fl-Anness I Taqsima B għandhom ikunu sospiżi fil-livelli u skond l-iskeda mniżżla f'din it-taqsima sa l-ammonti indikati.
3. Is-sospensjonijiet għandhom ikunu applikati biss għall-oġġetti li jinħattu mill-vapur jew mill-vettura ta' l-ajru qabel id-dikjarazzjoni doganali għar-rilaxx għal ċirkolazzjoni libera tintbagħat lill-awtoritajiet doganali li jinsabu fil-Canary Islands.
Karozzi importati li jaqgħu taħt il-kodiċi tan-NM 8703 u l-muturi li jaqgħu taħt il-kodiċi tan-NM 8711 li għalihom dazji kienu sospiżi skond dan ir-Regolament għandhom ikunu reġistrati għal perjodu ta' mill-anqas 24 xhur minn persuni li għandhom ir-residenza ewlenija tagħhom fil-Canary Islands skond id-dispożizzjonijiet tal-liġijiet Spanjoli tat-traffiku tat-toroq.
4. Mill-1 ta' Jannar 2002 sal-31 ta' Diċembru 2011 id-dazji tat-TDK applikabbli għall-importi fil-Canary Islands ta' l-oġġetti ta' investiment kapitali għall-użu kummerċjali jew industrijali mniżżla fl-Anness II għandhom ikunu sospiżi kompletament. Dawn l-oġġetti għandhojm jintużaw għal perjodu ta' mill-anqas 24 xahar wara r-rilaxx għal ċirkolazzjoni libera mill-operaturi ekonomiċi li jinsabu fil-Canary Islands.
5. Mill-1 ta' Jannar 2002 sal-31 ta' Diċembru 2011 id-dazji tat-TDK applikabbli għall-importi fil-Canary Islands tal-materjali mhux maħduma, il-partijiet u l-komponenti wżati għat-trasformazzjoni industrijali u l-manteniment mniżżla fl-Anness III għandhom ikunu sospiżi kompletament.
Artikolu 2
1. L-awtoritajiet kompetenti Spanjoli għandhom jieħdu l-miżuri meħtieġa biex jiżguraw il-konformita' ma' l-Artikolu 1. Huma għandhom jinformaw lill-Kummissjoni bil-miżuri implimentati qabel l-1 ta' Lulju 2002.
2. Is-sospensjoni tad-dazji riferuta fl-Artikolu 1(4) u (5) għandha tkun suġġetta għall-użu finali skond l-Artikoli 21 u 82 tar-Regolament tal-Kunsill (KEE) Nru 2913/92 [7] u għall-kontrolli mniżżla mill-Komunità li timplimenta d-dispożizzjonijiet ta' dawk l-Artikoli.
3. Il-kwoti tat-tariffi mniżżla fl-Anness I Taqsima B u l-Anness IV għandhom ikunu amministrati mill-Kummissjoni skond l-Artikoli 308a, 308b u 308ċ tar-Regolament (KEE) Nru 2454/93.
Artikolu 3
1. Mill-1 ta' Jannar 2002 sal-31 ta' Diċembru 2006 id-dazji tat-TDK applikabbli għall-importi fil-Canary Islands tal-prodotti tal-ħut imniżżla fl-Anness IV għandhom ikunu sospiżi kompletament għall-kwantita' indikata.
2. Il-volumi basiċi tal-kwoti ppreżentati fl-Anness IV għandhom jiżdiedu b'2,5 % kull sena.
3. Is-sospensjoni riferuta fil-paragrafu 1 għandha tingħata esklussivament għall-prodotti maħsuba għas-suq domestiku tal-Canary Islands. Huma għandhom ikunu applikati biss għall-prodotti tal-ħut li jinħattu mill-vapur jew mill-vettura ta' l-ajru qabel id-dikjarazzjoni doganali għar-rilaxx għal ċirkolazzjoni libera tintbagħat lill-awtoritajiet doganali li jinsabu fil-Canary Islands.
L-awtoritajiet kompetenti Spanjoli għandhom jadottaw il-miżuri meħtieġa biex jiżguraw il-konformita', u partikolarment li jimponu d-dazji tat-TDK, meta l-prodotti in kwestjoni jintbagħtu lill-partijiet oħra tat-territorju doganali tal-Komunità. Huma għandhom javżaw lill-Kummissjoni bil-miżuri implimentati qabel l-1 ta' Lulju 2002.
Artikolu 4
1. L-awtoritajiet kompetenti Spanjoli għandhom jibagħtu fl-1 ta' Marzu u l-1 t'Ottubru ta' kull sena rapport ta' nofs is-sena lill-Kummissjoni dwar l-importi ta' l-oġġetti li għalihom s-sospensjonijiet doganali ngħataw skond id-dispożizzjonijiet ta' l-Artikolu 1. Ir-rapporti għandhom ikopru l-perjodu mill-1 ta' Jannar sat-30 ta' Ġunju u l-1 ta' Lulju sal-31 ta' Diċembru ta' kull sena ripettivament. Ir-rapporti għandhom juru għal kull kodiċi tan-NM ta' 8 numru, il-valur doganali totali u t-toqol totali ta' l-importi matul il-perjodu ta' sitt xhur. Ir-rapport għandu jkun mqsum f'erba' partijiet skond l-Annessi I, II u III ta' dan ir-Regolament.
2. Jekk l-awtoritajiet Spanjoli jixtiequ jeliminaw jew iżidu prodotti ġodda mal-prodotti mniżżla fl-Anness II u III ta' dan ir-Regolament, għandhom jitfgħu qabel l-1 t'April ta' kull sena talba lill-Kummissjoni akkumpanjat minn evidenza sodisfaċenti ta' dokumentazzjoni li tiġġustifika t-talba. Il-Kummissjoni teżamina t-talba fuq il-bażi ta' l-evidenza mibgħuta u tipproponi lill-Kunsill, meta t-talba titqies aċċettabbli, l-emendi meħtieġa ta' l-Annessi kkonċernati.
Artikolu 5
1. Qabel l-1 ta' Ġunju l-awtoritajiet kompetenti Spanjoli għandhom jibagħtu rapport lill-Kummissjoni dwar l-implimentazzjoni tal-miżuri riferuti fl-Artikolu 3. Il-Kummissjoni teżamina l-impatt tal-miżuri adottati u, u fuq il-bażi ta' din ir-reviżjoni ta' nofs il-perjodu, tipproponi lill-Kunsill, jekk meħtieġ, kull emenda relevanti lill-kwantitajiet li għandhom ikunu mportati.
2. Qabel l-1 ta' Ġunju2006 l-awtoritajiet kompetenti Spanjoli għandhom jibagħtu rapport lill-Kummissjoni dwar l-implimentazzjoni tal-miżuri riferuti fl-Artikolu 3 wara l-2004. Il-Kummissjoni teżamina l-impatt tal-miżuri adottati u, u fuq il-bażi tas-sejbiet tagħha, tibgħat lill-Kunsill kull proposta relevanti għall-perjodu wara 2006.
Artikolu 6
1. Meta l-Kummssjoni għandha raġunijiet biex temmen li s-sospenjonijiet introdotti minn dan ir-Regolament wasslu għal trasferiment tal-kummerċ ta' prodott speċifiku tista', wara li tirċievi l-opinjoni tal-Kumitat tal-Kodiċi Doganali, tħassar provvisorjament is-sospensjoni b'Regolament tal-Kummissjoni għal perjodu ta' mhux aktar minn 12-il xahar. Dazji ta' l-importazzjoni fuq prodotti li għalihom is-sospensjoni kienet imħassra provvisorjament għandha tkun żgurata minn garanzija, u r-rilaxx tal-prodotti kkonċernati għal ċirkolazzjoni libera fil-Canary Islands għandu jkun fuq il-kondizzjoni tal-provvediment tat-tali garanzija.
2. Meta l-Kunsill jiddeċiedi fuq proposta mill-Kummissjoni matul il-perjodu ta' 12-il xahar li s-ospensjoni għandha definittivament titħassar, l-ammonti tad-dazji żgurati b'garanziji għandhom jinġabru definittivament.
3. Jekk l-ebda deċiżjoni definittiva ma tkun adottata matul il-perjdu ta' 12-il xahar skond il-paragrafu 2, il-garanziji għandhom ikunu rilaxxati.
Artikolu 7
Meta meħtieġ il-Kummissjoni tista', permezz ta' Regolament tal-Kummissjoni, wara li tirċievi l-opinjoni tal-Kumitat tal-Kodiċi Doganali, tagħmel it-tali emendi u l-adattamenti tekniċi għall-Annessi I sa IV ta' dan ir-Regolament hekk kif meħtieġ bħala konsegwenza ta' l-emendi tan-Nomenklatura Magħquda.
Artikolu 8
Dan ir-Regolament jidħol fis-seħħ fit-tielet ġurnata ta' wara dik tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Jibda jgħodd mill-1 ta' Jannar 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmulfi Brussel, fil-25 ta' Marzu 2002.